Compania Nationala de Administrare a Infrastructurii Rutiere S.A.

CONTRACT DE FURNIZARE
avand ca obiect 

Modernizarea instalatiilor de cantarire (22 de bucati) situate in punctele de frontiera, inclusiv automatizarea acestora
nr. _________________ data ______________


Preambul:

In temeiul Legii nr. 98/2016 privind achizitiile publice, cu modificarile si completarile ulterioare, a H.G. nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achizitie publica/acordului-cadru din Legea nr. 98/2016 privind achizitiile publice, cu modificarile si completarile ulterioare si in baza Raportului procedurii de atribuire a contractului nr. .......................... s-a incheiat prezentul contract.

1. Parti contractante

COMPANIA NATIONALA DE ADMINISTRARE A INFRASTRUCTURII RUTIERE S.A., cu sediul in Bd-ul Dinicu Golescu, nr. 38, sector 1, Bucuresti,  numar de ordine in Registrul Comertului J/40/552/2004, cod de inregistrare fiscala nr. RO16054368, avand cont bancar RO67RNCB0082008094080001, deschis la B.C.R. Sucursala Unirea, reprezentata prin ing. Cristian PISTOL, avand functia de Director General, in calitate de AUTORITATE CONTRACTANTA, pe de o parte

si

...................................., cu sediul in ........................................, tel. ..........................., fax ........................., inregistrata la Registrul Comertului sub nr. .........................., cod unic de inregistrare ......................, cont bancar ..................................., deschis la ......................................., reprezentata prin ............................., avand functia de .................., in calitate de FURNIZOR, pe de alta parte.

            2.
Definitii 


2.1. - In prezentul contract urmatorii termeni vor fi interpretati astfel:

a) Autoritate contractanta - parte contractanta, asa cum aceasta este numita in prezentul contract;
b) act aditional - document ce modifica prezentul contract de furnizare;

c) caiet de sarcini - document reprezentand anexa a prezentului contract de furnizare, intocmit de catre Autoritatea contractanta, care include obiectivele, sarcinile specificațiile și caracteristicile Produselor, descrise în mod obiectiv, într-o manieră corespunzătoare îndeplinirii necesității Autorității Contractante, menționând, după caz, metodele și resursele care urmează să fie utilizate de către Furnizor și/sau rezultatele care trebuie realizate/prestate și furnizate de către Furnizor, inclusiv niveluri de calitate, performanță, protecție a mediului, sănătate publică, siguranță și altele asemenea, după caz, precum și cerințe aplicabile Furnizorului în ceea ce privește informațiile și documentele care trebuie puse la dispoziția Autorității Contractante; 
d) caz fortuit - conform art. 1351 din Codul Civil, un eveniment care nu poate fi prevazut si nici impiedicat de catre cel care ar fi fost chemat sa raspunda daca evenimentul nu s-ar fi produs;

e) contract - contractul cu titlu oneros, asimilat, potrivit legii, actului administrativ, reprezentand acordul de vointa al celor doua parti, incheiat in scris, intre “Autoritatea contractanta” si “Furnizor”;
f) comanda - document emis de Autoritatea Contractanta si transmis de aceasta Furnizorului, in care se prevede cantitatea, locatia si data la care Furnizorul are obligatia de a furniza produsele, precum si orice alte informatii pe care Autoritatea Contractanta le comunica Furnizorului referitoare la prezentul contract;
g) dobanda penalizatoare - dobanda legala penalizatoare pentru plata cu intarziere a obligatiilor banesti si se stabileste la nivelul ratei de referinta a dobanzii de politica monetara comunicata de BNR plus 8 puncte procentuale, aceasta va fi calculata pentru sumele datorate;
h) documentatia de atribuire - documentul achiziţiei care cuprinde cerinţele, criteriile, regulile şi alte informaţii necesare pentru a asigura operatorilor economici o informare completă, corectă şi explicită cu privire la cerinţe sau elemente ale achiziţiei, obiectul contractului şi modul de desfăşurare a procedurii de atribuire, inclusiv specificaţiile tehnice ori documentul descriptiv, condiţiile contractuale propuse, formatele de prezentare a documentelor de către candidaţi/ofertanţi, informaţiile privind obligaţiile generale aplicabile;
i) durata contractului - intervalul de timp în care prezentul contract operează valabil între părţi, de la data intrării sale în vigoare şi până la epuizarea convenţională sau legală a oricărui efect pe care îl produce;
j) forta majora - conform art. 1351 din Codul Civil, orice eveniment extern, imprevizibil, absolut invincibil şi inevitabil, care nu se datoreaza greselii sau vinei acestora, care nu putea fi prevazut la momentul incheierii contractului si care face imposibila executarea si, respectiv, indeplinirea contractului; sunt considerate asemenea evenimente: razboaie, revolutii, incendii, inundatii sau orice alte catastrofe naturale, restrictii aparute ca urmare a unei carantine, embargou, enumerarea nefiind exhaustiva ci enuntiativa. Nu este considerat forta majora un eveniment asemenea celor de mai sus care, fara a crea o imposibilitate de executare, face extrem de costisitoare executarea obligatiilor uneia din parti;

k) Furnizor - parte contractanta, asa cum este denumita in prezentul contract, care pune la dispozitia Autoritatii contractante produsele, inclusiv serviciile de montare a acestuia, daca este cazul, ori care presteaza servicii catre acesta, care nu are calitatea de subcontractant; 
l) oferta - actul juridic prin care Furnizorul isi manifesta vointa de a se angaja din  punct de vedere juridic in prezentul contract de achizitie publica. Oferta cuprinde propunerea tehnica si propunerea financiara, precum si alte documente stabilite prin documentatia de atribuire (dupa caz);
m) ordin administrativ - orice instrucţiune, comandă, modificare sau dispoziţie emise către Frunizor privind furnizarea produselor din cadrul contractului sau pentru a clarifica, completa, modifica şi/sau lamuri termenii şi condiţiile contractului;
n) penalitati - despagubirea stabilita in contract, ca fiind platibila de catre una din partile contractante catre cealalta parte in caz de neindeplinire a obligatiilor  din contract, sau de indeplinire cu intarziere fata de termenele limita, astfel cum au fost stabilite de parti;

o) pretul contractului - pretul platibil Furnizorului de catre Autoritatea contractanta, in baza contractului pentru indeplinirea integrala si corespunzatoare a tuturor obligatiilor asumate prin contract;

p) produse - „Modernizarea instalatiilor de cantarire (22 de bucati) situate in punctele de frontiera, inclusiv automatizarea acestora” - avand caracteristicile prevazute in Caietul de Sarcini;
q) propunerea financiara - document al ofertei prin care se furnizeaza informatiile cerute prin documentatia de atribuire cu privire la pret, tarif, alte conditii financiare si comerciale;

r) propunerea tehnica - document al ofertei, elaborat pe baza cerintelor din Caietul de sarcini stabilite de catre Autoritatea contractanta;
s) receptia – reprezinta operatiunea prin care Autoritatea contractanta isi exprima accepatarea fata de produsele furnizate in cadrul contractului de achizitie publica si pe baza careia efectueaza plata;

t) rezilierea contractului  - desfiintarea pe viitor a contractului de furnizare, pentru neexecutarea culpabila a obligatiilor asumate de catre una dintre partile contractante, fara ca aceasta sa aduca atingere furnizarii anterior rezilierii si care sunt conforme;
u) servicii - serviciile aferente indeplinirii obiectului contractului, care revin Furnizorului prin contract si conform prevederilor Caietului de sarcini;
v) conditii tehnice de calitate - prescriptiile tehnice precum si alte conditii prevazute in Caietul de sarcini si in propunerea tehnica;

w) subcontractant - orice operator economic care nu este parte a unui contract de achizitie publica si care indeplineste activitati care fac parte din obiectul prezentului contract de achizitie publica, raspunzand in fata furnizorului de organizarea si derularea tuturor etapelor necesare in acest scop; 
x) termene limită - termenele se calculeaza conform urmatoarelor reguli:


a) la calculul unui termen exprimat în zile, luni sau ani de la un anumit eveniment ori act sau acţiune, data la care se produce respectivul eveniment, act ori acţiune nu se ia în considerare;


b) cu aplicarea în mod corespunzător a dispoziţiilor lit. a) şi d), termenul exprimat în zile începe să curgă la începutul primei ore a primei zile a termenului şi se încheie la expirarea ultimei ore a ultimei zile a termenului;


c) cu aplicarea în mod corespunzător a dispoziţiilor lit. a) şi d), termenul exprimat în luni sau ani începe să curgă la începutul primei ore a primei zile a termenului şi se încheie la expirarea ultimei ore a zilei care reprezintă ziua din ultima lună sau an corespunzătoare zilei în care a început să curgă termenul; dacă, în cazul termenului exprimat în luni sau ani, în luna în care se încheie termenul nu există o zi corespunzătoare zilei în care a început să curgă termenul, termenul se încheie la expirarea ultimei ore a ultimei zile a lunii respective;


d) dacă ultima zi a unui termen exprimat în zile, luni sau ani este o zi de sărbătoare legală, duminică sau sâmbătă, termenul se încheie la expirarea ultimei ore a următoarei zile lucrătoare;


e) la calculul unui termen exprimat în zile lucrătoare se aplică în mod corespunzător dispoziţiile lit. a), b) şi d), cu deosebirea că zilele nelucrătoare din cadrul termenului nu se iau în considerare.

y) zi - zi calendaristica, cu exceptia cazului in care se prevede ca este zi lucratoare; luna - luna calendaristica; an - 365 de zile;
z) standarde – o specificatie tehnica adoptat ca standard international, standard European sau standard national de catre un organism de standardizare recunoscut, pentru aplicare repetata sau continua, prescriptiile tehnice precum si alte conditii prevazute in Caietul de sarcini si in propunerea tehnica;
aa) Neconformitate (Neconformități) - execuția de slabă calitate sau deficiențe care încalcă siguranța, calitatea sau cerințele tehnice și/sau profesionale prevăzute de prezentul Contract și/sau de Legea aplicabilă și/sau care fac Rezultatele furnizării produselor necorespunzătoare scopurilor acestuia, astfel cum sunt prevăzute în prezentul Contract și/sau de Legea aplicabilă precum și orice abatere de la cerințele și de la obiectivele stabilite în Caietul de Sarcini. Neconformitățile includ atât viciile aparente, cât și viciile ascunse ale Produselor care fac obiectul prezentului Contract;
ab) Proces-Verbal de Receptie calitativa si de punere in functiune - documentul prin care este acceptat sistemul, întocmit de Furnizor și semnat de Autoritatea Contractantă, prin care aceasta din urmă confirmă furnizarea Produselor în mod corespunzător de către Furnizor și că sistemul a fost acceptat de către Autoritatea Contractantă.

3. Interpretare

3.1. - In prezentul contract, cu exceptia unei prevederi contrare, cuvintele la forma singular vor include forma de plural si viceversa, acolo unde acest lucru este permis de context.

3.2. - Termenul "zi" ori "zile" sau orice referire la zile reprezinta zile calendaristice daca nu se specifica in mod diferit.


4.  Obiectul contractului 
4.1. - Obiectul prezentului Contract îl reprezintă „Modernizarea instalatiilor de cantarire (22 de bucati) situate in punctele de frontiera, inclusiv automatizarea acestora”, denumite în continuare Produse, pe care Furnizorul se obligă să le furnizeze in conformitate cu prevederile Caietului de sarcini, in perioada convenita si in conformitate cu obligatiile asumate prin prezentul Contract.
4.2. – (1) Dupa modernizare, cele 22 de sisteme de cantarire trebuie sa functioneze 24/7 tot timpul anului si sa salveze intr-o baza de date informatiile despre vehiculul cantarit: numarul de inmatriculare cap tractor/semi (remorca), masele pe axe si masa totala, numarul de axe cantarite, data si ora cantaririi, cel putin doua imagini (fata si spate). 

(2) Informatiile inregistrate in baza de date a acestui sistem trebuie integrate in aplicatia informatica proprie C.N.A.I.R. S.A., in care se inregistreaza vehiculele de transport marfa care tranziteaza punctul de trecere a frontierei. 

(3) Datele de inregistrate de sistemul de cantarire trebuie sa fie transmise catre serverul aplicatiei informatice e-Tarifare in timp real prin intermediul unui software sau a unei interfete de programare a aplicatiei (API). 

5.  Pretul contractului 

5.1. - Preţul convenit pentru îndeplinirea contractului, plătibil Furnizorului de către Autoritatea contractanta, este de ........................ lei, la care se adauga TVA conform legislatiei in vigoare, pret ce se regaseste in propunerea financiara, document al prezentului Contract. 

5.2. - (1) Pretul Contractului poate fi ajustat in baza prevederilor art. 221 alin. (1) litera a) din Legea nr. 98/2016, cu modificarile si completarile ulterioare coroborat cu prevederile art. 2222 din Legea nr. 98/2016, cu modificarile si completarile ulterioare.
(2) Ajustarea pretului in cadrul prezentului contract se aplica la fiecare solicitare de plata, pe intreaga perioada de derulare a contractului, prin aplicarea indicelui preturilor de consum total, denumit in continuare IPClr, diseminat de catre Institutul National de Statistica, utilizandu-se urmatoarea formula:

Vapl = Vpl x IPClr/100

unde:

„Vapl” - valoarea actualizata a platii solicitata de catre contractant la data depunerii facturii; 

„Vpl” - valoarea platii solicitata de catre contractant la data depunerii facturii;

“IPClr” - indicele lunar al pretului de consum total, determinat de Institutul National de Statistica, prin baza de date IPC - Lunar, disponibila online, avand ca perioada curenta data cu 60 de zile inainte de ultima zi a lunii „n“ si ca perioada de referinta luna anterioara datei de depunere a ofertelor;

luna „n“ - luna depunerii facturii.
(3) Modificarea sau completarea informatiilor din prezenta clauza pe parcursul derularii contractului va determina inaplicabilitatea prevederilor referitoare la posibilitatea de ajustare a Pretului Contractului.
(4) Sumele ce deriva din aplicarea prezentei clauze vor fi platite potrivit contractului, fara incheierea unui Act Aditional.

(5) Pentru stabilirea IPClr se va utiliza programul de calcul disponibil online la adresa http://statistici.insse.ro/shop/?page=ipc1 unde se selecteaza la sectiunea „domeniul de interes” doar optiunea „IPC - TOTAL”, iar la sectiunea „perioada de interes”, in rubricile „Perioada curenta (selectie simpla)” si „Perioada de referinta (selectie multipla)” se selecteaza lunile mentionate la  „IPClr” din cadrul alineatului 2 de mai sus.

6. Modalitati de plata si recuperarea creantelor de la Furnizor
6.1. - (1) Autoritatea contractanta se obliga sa plateasca Furnizorului pretul produselor  in termen de 60 de zile de la data primirii facturii la sediul Autoritatii contractante daca factura a fost emisa ulterior aprobarii Procesului-verbal de receptie calitativa si de punere in functiune a fiecarui sistem de cantarire sau in termen de 60 de zile de la data aprobarii Procesului-verbal de receptie calitativa si de punere in functiune a fiecarui sistem de cantarire daca factura a fost emisa anterior acestuia. Data primirii facturii la sediul Autoritatii contractante este data la care aceasta se inregistreaza. In caz de neconformitate, termenul de plata se amana pana la remedierea aspectelor neconforme din Procesul verbal de receptie. Pentru prezentul contract de furnizare, termenul contractual de plata este prevazut la 60 de zile, avand in vedere procesul de verificare al documentelor inainte de realizarea platilor precum si accesul la fondurile necesare efectuarii platilor.
(2) In conformitate cu prevederile legale privind e-Factura, Furnizorul are obligatia de a emite facturi electronice pe care sa le transmita prin sistemul national privind factura electronica RO e-Factura. In conformitate cu prevederile legale in vigoare, exemplarul original al facturii electronice se considera fisierul de tip XML, insotit de sigiliul electronic al Ministerului Finantelor.

(3) Orice factura trimisa fizic sau la adresa de e-mail registraturacnair@andnet.ro, care nu va avea atasat indexul incarcarii in sistemul RO e-Factura se va restitui Contractantului.  

(4) Dupa inregistrarea facturilor in sistemul national RO e-Factura, Furnizorul va transmite Autoritatii Contractante, in termen de maxim 2 zile lucratoare, indexul de incarcare a facturii in sistemul RO e-Factura, pentru a putea fi identificate si descarcate din Spatiul Privat Virtual (SPV).

Netransmiterea indexului de incarcare catre Autoritatea Contractanta, in termenul mentionat, face ca termenul de plata mentionat la alin. (1) in cuprinsul prezentului articol, sa nu curga pana la data transmiterii oficiale a indexului de incarcare, conform alin. (5). 

Termenul de plata, mentionat la alin. (1), va curge de la primirea de catre Autoritatea Contractanta a indexului de incarcare, potrivit prezentului alineat.

(5) Indexul de incarcare in Sistemul RO e-factura al facturii emise se comunica Autoritatii Contractante prin urmatoarele metode: posta cu confirmare de primire sau prin delegat direct la sediul Autoritatii contractante sau in format electronic la adresa de e-mail: registraturacnair@andnet.ro. In caz de divergente, dovada comunicarii indexului de incarcare in Sistemul RO e-Factura al facturii emise catre Autoritatea Contractanta o constituie, dupa caz, mandatul postal sau stampila aplicata de Registratura Autoritatii Contractante pe document sau dovada electronica de primire.
Factura va cuprinde toate elementele impuse de prevederile legale (art. 319 alin. (20) din Codul Fiscal, art. 74 din Legea nr. 31/1990, art. 4 alin. (2) din O.U.G. nr. 120/2021 cu completarile si modificarile ulterioare), precum si elementele de identificare: numarul de inregistrare, data emiterii, numarul si data contractului, data scadenta, perioada in care au fost furnizate produsele, denumirea proiectului, denumirea subunitatii (dupa caz), precum si alte informatii specifice contractului.
(6) Factura va fi emisa dupa semnarea de catre Autoritatea contractanta a procesului-verbal de receptie calitativa si de punere in functiune a fiecarui sistem de cantarire. Factura va fi trimisa in original la adresa specificata de Autoritatea contractanta.
(7) Plata se va efectua in lei. Plata pentru fiecare sistem de cantarire se va efectua in lei pe baza documentelor cerute prin Caietul de sarcini. 
(8) Autoritatea contractanta va efectua o singura plata, dupa semnarea de catre Autoritatea contractanta a procesului-verbal de receptie calitativa si de punere in functiune a fiecarui sistem de cantarire. 
6.2. – Autoritatea contractanta nu va efectua, iar Furnizorul nu va solicita, plati in avans.

6.3. - Furnizorul este raspunzator de corectitudinea si exactitatea datelor inscrise in factura emisa. 

6.4. - Prezentarea cu date eronate sau incomplete, fata de prevederile legii si ale contractului de achizitie, a facturii spre decontare, face sa nu curga termenul de plata, daca Autoritatea contractanta sesizeaza Furnizorul despre neregulile constatate. Un nou termen de plata va curge de la confirmarea de catre Autoritatea contractanta a noii facturi prezentate de catre Furnizor, completate cu date corecte, potrivit legii si contractului.


6.5. - In cazul in care Autoritatea contractanta calculeaza si factureaza Furnizorului penalitati pentru neindeplinirea obligatiilor ce ii revin prin prezentul contract, Furnizorul are obligatia de a achita factura de penalitati transmisa de Autoritatea contractanta si calculata prin aplicarea art. 13 din prezentul contract, in termen de 30 de zile de la transmiterea acesteia de catre Autoritatea contractanta. In cazul in care Furnizorul nu achita Autoritatii contractante contravaloarea facturii de penalitati, Autoritatea contractanta va executa garantia de buna executie. In cazul in care aceasta nu este acoperitoare, Autoritatea contractanta se va adresa instantelor de judecata competente pentru recuperarea diferentei.

6.6. - (1) Furnizorul va restitui orice sume cuvenite Autoritatii contractante si care i-au fost platite in plus, in 30 de zile de la primirea unei cereri in acest sens.

(2) In cazul in care Furnizorul nu va face plata in termenul limita de mai sus, Autoritatea contractanta va aplica penalitati reprezentand 0,05% pentru fiecare zi de intarziere din plata neefectuata pana la indeplinirea efectiva a obligatiilor.

(3) Sumele care trebuie restituite Autoritatii contractante pot fi deduse din sumele de orice natura datorate Furnizorului (cu exceptia dobanzilor si penalitatilor). In situatia nerestituirii sumelor de bani in perioada solicitata de catre Autoritatea contractanta, Autoritatea contractanta este indreptatita sa treaca la executarea garantiei de buna executie.

7.  Durata de livrare.  

            7.1.  (1) Durata de livrare este de 18 luni de la data intrarii in vigoare a contractului si a emiterii primei Comenzi.

(2) Livrarea se va realiza pentru toate cele 22 de bucati in termen de maxim 18 luni de la data emiterii comenzii de catre Autoritatea Contractanta. 

            7.2. - Prezentul contract de furnizare intra in vigoare la data semnarii acestuia de catre ultima parte. In termen de 5 zile lucratoare de la data semnarii contractului de achizitie publica, Furnizorul va constitui Garantia de Buna Executie in cuantum de 10% din pretul contractului fara T.V.A. in conditiile prevazute la Articolul 15 din prezentul contract. 

(2) Termenul prevazut la alin. (1) poate fi prelungit, la solicitarea justificată a Furnizorului, fără a depăşi 15 zile de la data semnării contractului de furnizare.
8.  Comunicare 
8.1. Orice comunicare făcută de Părți va fi redactată în scris și depusă personal de Parte sau expediată prin scrisoare recomandată cu confirmare de primire sau prin alt mijloc de comunicare care asigură confirmarea primirii documentului.

8.2. Comunicările între Părți se pot face și prin fax sau e-mail, cu condiția confirmării în scris a primirii comunicării.

8.3. În cazul în care expeditorul solicită confirmare de primire, aceasta trebuie să indice această cerință în comunicarea sa și să solicite o astfel de dovadă de primire ori de câte ori există un termen limită pentru primirea comunicării. În orice caz, expeditorul ia toate măsurile necesare pentru a asigura primirea la timp și în termen a comunicării sale.

8.4. Adresele la care se transmit comunicările sunt următoarele:

	Pentru Autoritatea Contractantă:
	Pentru Contractant:

	Adresă: 
	Adresă:

	Telefon/Fax: 
	Telefon/Fax:

	E-mail: 
	E-mail:

	Persoana de contact: 
	Persoana de contact:


8.5. Orice document (dispoziție, adresă, propunere, înregistrare, Proces-Verbal de Recepție, notificare/neconformitate și altele) întocmit în cadrul Contractului, este realizat și transmis, în scris, într-o formă ce poate fi citită, reprodusă și înregistrată.

8.6. Orice comunicare între Părți trebuie să conțină precizări cu privire la elementele de identificare ale Contractului (titlul și numărul de înregistrare) și să fie transmisă la adresa / adresele menționate la Articolul 8.4.

8.7. Orice comunicare făcută de una dintre Părți va fi considerată primită:

(i) la momentul înmânării, dacă este depusă personal de către una dintre Părți,

(ii) la momentul primirii de către destinatar, în cazul trimiterii prin scrisoare recomandată cu confirmare de primire,

(iii)  la momentul primirii confirmării de către expeditor, în cazul în care comunicarea este făcută prin fax sau e-mail (cu condiția ca trimiterea să nu fi intervenit într-o zi nelucrătoare, caz în care va fi considerată primită la prima oră a zilei lucrătoare următoare).

8.8. Părțile se declară de acord că nerespectarea cerințelor referitoare la modalitatea de comunicare stabilite în prezentul Contract să fie sancționată cu inopozabilitatea respectivei comunicări.

8.9. În orice situație în care este necesară emiterea de notificări, înștiințări, instrucțiuni sau alte forme de comunicare de către una dintre Părți, dacă nu este specificat altfel, aceste comunicări vor fi redactate în limba Contractului și nu vor fi reținute sau întârziate în mod nejustificat.

8.10. Nicio modificare a datelor de contact prevăzute în prezentul Contract nu este opozabilă celeilalte Părți, decât în cazul în care a fost notificată în prealabil.


9.  Documentele contractului:

9.1. - Documentele contractului care fac parte integranta din acesta sunt:

- Caietul de sarcini, (inclusiv clarificarile si/sau modificarile si/sau masurile de remediere aduse pana la depunerea ofertelor – daca este cazul);

- Oferta, respectiv Propunerea tehnică și Propunerea financiară, inclusiv clarificarile/modificarile si/sau masurile de remediere din perioada de evaluare (inclusiv toate anexele acesteia - daca este cazul);
- Instrumentul de garantare, emis in conditiile legii, pentru constituirea garantiei de buna executie, conform prevederilor Art. 15;

- Angajamentul ferm de sustinere din partea unui tert (daca este cazul);
- Acord de asociere (daca este cazul) autentificat;
- Contractele incheiate de Furnizor cu subcontractantii nominalizati in oferta (daca este cazul);

- acte aditionale incheiate conform prevederilor prezentului Contract, daca partile convin incheierea unor astfel de documente, in timpul derularii Contractului.

9.2. - In cazul in care, pe parcursul indeplinirii contractului, se constata faptul ca anumite elemente ale propunerii tehnice (daca este cazul) sunt inferioare sau nu corespund cerintelor prevazute in caietul de sarcini, prevaleaza prevederile caietului de sarcini.

10.  Standarde

10.1. - Produsul furnizat in vederea indeplinirii obiectului contractului va respecta standardele/condiţiile tehnice de calitate prezentate de catre Furnizor în propunerea sa tehnica (daca este cazul), în conformitate cu prevederile din Caietul de sarcini, document al prezentului contract, precum si legislatia in domeniul obiectului contractului.


11.  Obligatiile Furnizorului
11.1. - (1) Furnizorul are obligatia de a indeplini obiectul contractului cu profesionalismul si promptitudinea cuvenite angajamentului asumat, in conformitate cu prevederile Caietului de sarcini, cu propunerea sa tehnica, cu obligatiile asumate prin prezentul contract, precum si cu respectarea legislatiei in vigoare in domeniul obiectului contractului.

(2) Furnizorul are obligatia de a respecta specificatiile tehnice sau cerintele functionale minime ale fiecarui produs prevazut in Caietul de sarcini, document al prezentului contract, precum si in Propunerea tehnica.
           11.2. - SPECIFICATII TEHNICE: 

1. Instalatie de cantarire in mers a vehiculelor rutiere;
2. Aplicatia informatica de cantarire:
· Sa aiba interfata in limba romana;

· Sa permita accesul unui numar nelimitat de utilizatori prin user si parola;

· Sa realizeze integrarea tuturor echipamentelor, sa asigure functionalitatea sistemica a acestora, astfel incat procesul de control sa se desfasoare cu interventia minima a factorului uman;

· Rezultatele cantaririlor sa constituie o baza de date securizata, in care trebuie sa se salveze toate cantaririle inclusiv cele esuate la care trebuie sa fie specificat motivul (un cod de eroare) care a dus la esuarea cantaririi;

· Informatiile de pe tichetul de cantarire, care nu sunt supuse reglementarilor metrologice, sa poata fi modificate de Autoritatea contractanta, sens in care Furnizorul trebuie sa asigure accesul reprezentantilor Autoritatii contractante, in mod securizat si fara restrictii;

· Sa asigure afisarea sensului si a vitezei de mers pe tichetul de cantarire;

· Sa asigure inserierea automata a tichetelor de cantarire emise;

· Sa permita exportarea bazei de date in unul din formatele tip .mdb, .csv sau .txt fara intreruperea activitatii de cantarire;

· Orice operatiune de cantarire initiata sa aiba indexul, detaliile evenimentului, userul, numarul de inmatriculare fata - spate si fotografiile associate (fata – spate cu vehiculul cantarit);

· Sa permită interogarea bazei de date dupa numarul de inmatriculare al unui vehicul, data, interval orar;

· Sa permita tiparirea tichetului de cantarire la finalul procesului de cantarire, si ulterior, la interogarea bazei de date; 

· Aplicatia va inregistra in baza de date toate erorile/problemele in cazul cantaririlor esuate/intrerupte conform unui nomenclator al erorilor, pus la dispozitie catre Autoritatea contractanta;

· Sa transmita alerte de nefunctionare;

· Sa permita realizarea de rapoarte privind perioadele de nefunctionare conform codurile aferente defectiunii;
· Sa fie asigurat un kit de instalare a aplicatiei informatice de cantarire identica cu cea ofertata si sa fie functionala in conditiile CAM;
· Tara de inmatriculare se va inscrie prin codificarea prevazuta de standardul ISO 3166-1 alpha 2;

· Completarea in interfata de utilizare a numerelor de inmatriculare fata/spate in timpul procesului de cantarire sa se faca prin intermediul camerei ANPR, oferind posibilitatea utilizatorului sa corecteze in cazul in care ANPR-ul nu face detectia corect. In cazul in care utilizatorul intervine in corectarea numarului de inmatriculare fata/spate, aceasta interventie trebuie salvata in baza de date;
· Sa respecte cerintele impuse prin Certificatul Aprobare de Model; 
· Sa poata comunica printr-un API (Aplication Programing Interface) cu aplicatii terte, prin acest API trebuie sa transmita, cantaririle esuate (impreuna cu motivul), cantaririle finalizate cu succes, fiecare pachet de date transmis (cantarire transmisa) trebuie sa contina: tara de inmatriculare, numar de inmatriculare, greutati pe axe, greutate totala, o poza fata si una spate cu vehiculul din momentul procesului de cantarire;
· Furnizorul trebuie sa asigure prelucrarea si stocarea imaginilor pe o statie de lucru locala asigurata de acesta si definite la punctul 3.4.1.5 din Caietul de sarcini;

· In interfata de lucru trebuie sa fie afisate imaginile in mod live surprinse de la toate camerele sistemului; 

· Autoritatea Contractanta va pune la dispozitia Furnizorului asistenta tehnica si accesul la documentatia tehnica a aplicatiilor utilizate in ACI din ptf, in scopul concilierii datelor.

3. Integrare sisteme de camere video ANPR (fata si spate) existente la platformele de cantarire in ACI din ptf;

4. Camera monitorizare laterala;
5. Statia de lucru, compusa din: unitate centrala de tip all in one, tastatura si mouse);

6. Afisaj exterior si semaforizare intrare-iesire pista de cantarire;
7. UPS;
8. Viteza de cantarire a vehiculelor

9. Numarul minim de axe cantarite intr-o singura sesiune;
10. Regimul de functionare:

· Continuu 24h/7, tot timpul anului;

· Numarul de axe cantarite in 24 de ore: 10.000 axe;

· Numarul de reprize de cantarire in 24 de ore: minim 2.000 reprize;

· Timp de cantarire: 2 vehicule/minut. 

11.3. – (1) Furnizorul are obligatia de a transfera Autoritatii contractante toate drepturile patrimoniale de autor asupra aplicatiei/aplicatiilor informatice dezvoltate dedicat pentru C.N.A.I.R. S.A. (cerinta nu se refera la aplicatia de cantarire daca aceasta este metrologizata/software-ul instalatiei de cantarire mentionat in CAM) si va transfera codurile sursa necompilate. Ulterior finalizarii contractului, Autoritatea contractanta va putea modifica aceste aplicatii fara acordul Furnizorului. Baza de date a aplicatiei informatice va fi proprietatea Autoritatii contractante.
(2) Furnizorul nu poate aduce modificari asupra Certificatului de Aprobare Model al instalatiilor de cantarire, fara acordul Autoritatii contractante, in perioada de derulare a contractului de furnizare. 
11.4. – (1) In perioada de garantie a sistemului, Furnizorul are obligatia sa asigure: 
a) activitatile/operatiile necesar a fi realizate pentru mentinerea in functiune a sistemului 24/7;

b) repararea/inlocuirea echipamentelor/pieselor componente, actualizarea software (daca este cazul);

c) activitatile/operatiile necesare a fi executate periodic pentru mentinerea echipamentelor si a sistemului in stare de functionare – verificare generala a echipamentelor, reparari, reglaje, testari, indepartare impuritati (daca este cazul);
d) ansamblul de operatii necesare a fi efectuate pentru remedierea unor defectiuni sau pentru corectarea parametrilor tehnici de functionare a echipamentelor/pieselor/componentelor hardware ale sistemului prin aducerea acestora in parametri normali de lucru. 

(2) In cazul de nefunctionare/functionare necorespunzatoare, perioada de garantie a sistemului de cantarire se prelungeste cu perioada cuprinsa intre data comunicarii de catre Autoritatea contractanta a intreruperii functionarii/functionarii necorespunzatoare a sistemului, echipamentelor partilor componente ale sistemului si data repunerii in functiune a sistemului. 
(3) Repunerea in functiune a sistemului de cantarire se consemneaza intr-un Proces-verbal de receptie, avizat de catre reprezentantii Furnizorului si ai Autoritatii contractante.

(4) La solicitarea Autoritatii contractante, in perioada de garantie a sistemului de cantarire, Furnizorul are obligatia de a aduce modificari/adaptari ale aplicatiilor informatice, necesare pentru ca acestea sa functioneze si sa comunice cu aplicatia CNAIR in parametri optimi. 
(5) In perioada de garantie a sistemului de cantarire, Furnizorul are obligatia de a asigura revizia periodica a sistemului cel putin o data la 6 luni, fara costuri suplimentare pentru Autoritatea Contractanta.   
11.5. - Termenele de interventie sunt:

(1) Pentru defectiuni minore/majore, care implica disfunctionalitatea partiala/totala a sistemului, pentru care nu este necesara deplasarea de ACI, timpul de interventie si remediere (repunerea in functiune a sistemului) este de maximum 6 ore in timpul programului de lucru (08:00-17.00) si de maximum 12 ore in afara programului normal de lucru, de la anuntarea/constatarea defectiunii, daca pentru remediere nu este necesara deplasarea la ACI. Imposibilitatea remedierii in termenele, precizate mai sus, se notifica Autoritatii contractante in termen de cel mult 2 ore de la constatea defectiunii. 
(2) Pentru defectiuni care implica disfunctionalitatea partiala/totala a sistemului, pentru care este necesara deplasarea la ACI, Furnizorul are obligatia de a se deplasa la ACI, in termen de maximum 24 de ore de la data la care a fost notificat de catre Autoritatea contractanta, fara cheltuieli suplimentare din partea Autoritatii contractante. Termenul de interventie si remediere este de 6 ore in timpul programului normal de lucru (08:00-17:00) si de maximum 12 ore in afara programului de lucru, daca nu este necesara inlocuirea de echipamente/piese componente. 
(3) Orice prelungire a termenului de interventie se stabileste de comun acord intre Furnizor si Autoritatea contractanta.
(4) In cazul in care dupa reparatiile realizate ca urmare a unor defectiuni ale componentelor aflate in perioada de garantie este necesara verificarea metrologica a sistemului de cantarire, aceasta se realizeaza pe cheltuiala Furnizorului.
(5) Reparatiile ce urmeaza a fi efectuate la sistemul de cantarire a vehiculelor rutiere se vor realiza numai de catre personal de specialitate autorizat BRML pentru sistemele de cantarire ce vor rezulta. 
            11.6. -  Funizorul este responsabil pentru:

a) indeplinirea obligatiilor in conformitate cu cerintele Caietului de sarcini;

b) asigurarea serviciilor suport pe toata perioada de garantie a sistemului;

c) asigurarea functionarii tuturor componentelor sistemului (retea electrica, echipamente, aplicatie informatica);

d) asigurarea valabilitatii tuturor autorizatiilor si certificatelor (atat pentru organizatia sa, cat si pentru pesonalul/echipamentul propus pentru realizarea serviciilor), care sunt necesare (conform legislatiei in vigoare) pentru indeplinirea obligatiilor contractuale;

e) modernizarea instalatiilor de cantarire existente, furnizarea subsistemelor si integrarea echipamentelor existente in noile sisteme de cantarire; 
f) asigurarea compatibilitatii intre echipamentele existente si care urmeaza sa fie montate; 

g) asigurarea de servicii de tip suport pentru instruirea personalului privind utilizarea echipamentelor si a aplicatiei informatice;

h) furnizarea pe suport optic a kitului necompilat al aplicatiei informatice;
i) furnizarea manualului de utilizare a sistemului de cantarire;

j) indeplinirea obligatiilor sale, cu respectarea celor mai bune practici din domeniu, a prevederilor legale si contractuale relevante, astfel incat sa se asigure indeplinirea obiectivelor stabilite, inclusiv prin furnizarea prin intermediul Planului de management al calitatii, a asigurarii ca activitatile si rezultatele sunt realizate la parametrii calitativi solicitati. 
11.7. - In vederea indeplinirii obiectului contractului, Furnizorul are obligatia de a respecta in totalitate prevederile Caietului de sarcini, document al prezentului contract.


11.8. - Furnizorul se obliga sa despagubeasca Autoritatea contractanta impotriva oricaror:


i) reclamatii si actiuni in justitie, ce rezulta din incalcarea unor drepturi de proprietate intelectuala (brevete, nume, marci inregistrate, etc.) legate de echipamentele, materialele, instalatiile sau utilajele folosite pentru sau in legatura cu produsul achizitionat; si


ii) daune-interese, costuri, taxe si cheltuieli de orice natura, aferente, cu exceptia situatiei in care o astfel de incalcare rezulta din respectarea Caietului de sarcini intocmit de catre Autoritatea contractanta.


11.9. - Autoritatea Contractantă notifică Furnizorul cu privire la fiecare Neconformitate imediat ce acesta o identifică. La Finalizare, Furnizorul notifică Autoritatea Contractantă cu privire la Neconformitățile care nu au fost remediate și comunică Autorității contractante perioada de remediere a acestora. Drepturile Autorității contractante cu privire la orice Neconformitate neidentificat(ă) sau nenotificată de către Furnizor, pe durata Contractului, nu sunt afectate. Furnizorul remediază Neconformitățile, în termenul stabilit de Autoritatea Contractantă. Daca nu remediaza neconformitatea sau daca intarzie peste termenul stabilit de Autoritatea contratanta pentru remedierea neconformitatii, devin incidente prevederile de la articolul 13.1 din prezentul contract.
12.  Obligatiile Autoritatii contractante
12.1. – Autoritatea contractanta se obliga sa plateasca Furnizorului pretul prevazut la art. 5.1., conform prevederilor contractuale.

12.2. – Autoritatea contractanta se obliga sa puna la dispozitia Furnizorului orice facilitati si/sau informatii pe care acesta le-a solicitat in propunerea tehnica (daca este cazul) si pe care le considera necesare indeplinirii contractului, in masura in care Autoritatea contractanta le detine si in masura in care acestea sunt relevante pentru indeplinirea obiectului contractului.
12.3 - Autoritatea Contractanta este responsabilă pentru:

a) asigurarea suportului tehnic la integrarea aplicatiei informatice a sistemului de cantarire cu alte softuri utilizate de Autoritatea contractanta;

b) punerea la dispozitia Furnizorului a tuturor informatiilor disponibile pentru obtinerea rezultatelor asteptate, cum ar fi: raportari, situatii specifice, etc;

c) desemnarea echipei implicate si responsabile cu interactiunea si suportul oferit Furnizorului;

d) asigurarea tuturor resurselor care sunt in sarcina sa pentru buna derulare a contractului;
e) pentru platformele de cantarire si zonele de apropiere aferente sistemelor de cantarire privind respectarea conditiilor impuse de BRML pentru functionarea sistemelor de cantarire. 

13.  Sanctiuni pentru neindeplinirea culpabila a obligatiilor. Managementul riscurilor
· Sanctiuni pentru neindeplinirea culpabila a obligatiilor

13.1. – Autoritatea contractanta este indreptatita, fara necesitatea vreunei notificari si fara a exclude alte cai de sanctiune din contract, sa pretinda penalitati de 0,10% din valoarea obligatiilor neindeplinite de Furnizor (produselor/serviciilor ramase de furnizat/prestat) pentru fiecare zi de intarziere, in cazul in care Furnizorul nu reuseste sa-si execute/indeplineasca obligatiile asumate sau le executa/indeplineste cu intarziere sau le executa/indeplineste necorespunzator, pana la indeplinirea efectiva a obligatiilor, respectiv pana la solutionarea corespunzatoare a incidentelor semnalate.
13.2. - In cazul in care, din culpa Autoritatii contractante, nu se onoreaza factura in termenul prevăzut la art. 6.1. alin. (1), Furnizorul are dreptul de a calcula dobanda penalizatoare asupra sumelor datorate, ce va fi stabilita la nivelul ratei de referinţa a dobânzii de politica monetara comunicata de BNR plus 8 puncte procentuale, pentru fiecare zi de intarziere, de la data scadenta a sumelor restante, pana la indeplinirea efectiva a obligaţiilor. 
13.3. - Nerespectarea obligatiilor asumate prin prezentul contract de catre una dintre parti, in mod culpabil, da dreptul partii lezate de a cere rezilierea contractului si de a pretinde plata de daune-interese.

13.4. - (1) Prezentul contract se va rezilia de drept, fara a mai fi necesara punerea in intarziere a Furnizorului, fara incuviintarea vreunei instante judecatoresti si/sau arbitrale si fara a mai fi necesara indeplinirea vreunei formalitati prealabile daca Furnizorul si/sau Autoritatea contractanta au fost condamnati, in ultimii trei ani, prin hotarare definitiva a unei instante judecatoresti, pentru o fapta care a adus atingere eticii profesionale sau pentru comiterea unei greseli in materie profesionala. 

(2) Prezentul contract se poate rezilia, in conditiile prevazute la alin. (1), si in urmatoarele cazuri:

a) Furnizorul si/sau Autoritatea contractanta nu-si indeplineste obligatiile contractuale asumate, desi a fost notificat de Autoritatea contractanta si/sau Furnizor;

b) apare orice alta incapacitate legala care impiedica executarea prezentului contract (de exemplu faliment);

c) in situatia in care Autoritatea contractanta, pentru diferite motive care nu au putut fi prevazute la data incheierii contractului, decide sa rezilieze prezentul contract; 

d) in cadrul unei alte proceduri de achizitie, Furnizorul a fost declarat culpabil de incalcarea grava a contractului ca rezultat al neexecutarii obligatiilor sale contractuale;

e) are loc orice modificare organizationala care implica o schimbare cu privire la personalitatea juridica, natura sau controlul Furnizorul cu exceptia situatiei in care asemenea modificari sunt inregistrate intr-un act aditional la prezentul contract;

f) Furnizorul esueaza in a furniza sau a mentine garantiile in cuantumul, perioada si forma solicitate prin prezentul contract, conform prevederilor art. 15.1 si 15.2  sau persoana care furnizeaza garantia nu este in masura sa isi indeplineasca angajamentele;

g) Furnizorul nu transmite amendamentele la garantia de buna executie in cazul schimbarii denumirii Furnizorului, in maxim 10 zile, conform prevederilor art. 15.20;

h) Furnizorul subcontracteaza fara a avea acordul scris al Autoritatii contractante;

i) cuantumul penalitatilor este mai mare de 20% din pretul contractului, in caz de neexecutare culpabila, din vina Furnizorului, a obligatiilor asumate de acesta prin prezentul contract;
j) Furnizorul nu se conformează, în perioada de timp, conform notificării emise de către Autoritatea Contractantă, prin care i se solicită remedierea Neconformității sau executarea obligațiilor care decurg din prezentul Contract. 
(3) Punerea in intarziere rezulta din simplul fapt al neexecutarii obligatiilor prevazute in cadrul prezentului contract.

(4) Prevederile prezentului contract in materia rezilierii contractului se vor completa de drept cu prevederile Noului Cod Civil in materie.

13.5. - Rezilierea contractului pentru motivele mentionate la art. 13.4. se va notifica in scris partii contractante cu maxim 10 zile anterior datei in care contractul se reziliaza de drept, daca nu s-a prevazut altfel in contract.
13.6. - In cazul in care Furnizorul se afla in procedura insolventei declarata sau nedeclarata, se aplica prevederile Legii nr. 85/2014 cu modificarile si completarile ulterioare.

(2) Furnizorul are obligatia ca, pe intreaga perioada de derulare a prezentului contract, sa notifice Autoritatea contractanta, in termen de maxim 3 (trei) zile de la aparatia oricarei situatii prevazute de Legea 85/2014 cu modificarile si completarile ulterioare, despre aceasta situatie (comunicarea declansarii procedurii de insolventa, comunicarea datelor de indentificare ale administratorului judiciar, orice informatie in legatura cu starea de facpt a societatii).
13.7. - Daca prezentul contract se suspenda, neurmat de reluarea furnizarii, Autoritatea contractanta are fata de Furnizor obligatiile de plata prevazute in contract privind plata produsului furnizat si receptionat pana in momentul la care a intervenit incetarea/intreruperea contractului neurmata de reluarea furnizarii.

13.8. - (1) Autoritatea contractanta isi rezerva dreptul de a denunta unilateral contractul de furnizare, în cel mult 15 zile de la aparitia unor circumstante care nu au putut fi prevazute la data incheierii contractului si care conduc la modificarea clauzelor contractuale in asa masura incat îndeplinirea contractului respectiv ar fi contrara interesului public. 

 (2) Fără a aduce atingere dispoziţiilor dreptului comun privind încetarea contractelor sau dreptului Autoritatii contractante de a solicita constatarea nulităţii absolute a contractului de achiziţie publică, în conformitate cu dispoziţiile dreptului comun, Autoritatea contractanta are dreptul de a denunţa unilateral  contractul de achiziţie publică în perioada de valabilitate a acestuia, si în una dintre următoarele situaţii:


a) Furnizorul se afla, la momentul atribuirii contractului, în una dintre situaţiile care ar fi determinat excluderea sa din procedura de atribuire potrivit art. 164-167 din Legea nr. 98/2016;


b) contractul nu ar fi trebuit să fie atribuit Furnizorului, având în vedere o încălcare gravă a obligaţiilor care rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene. 
(3) In cazurile prevazute la alin. (1) si (2) Furnizorul are dreptul de a pretinde numai plata corespunzatoare pentru partea din contract îndeplinita pâna la data denuntarii unilaterale a contractului, fara a putea solicita daune interese.


13.9. - Furnizorul nu are dreptul de a angaja sau încheia orice alte înţelegeri privind prestarea de servicii, direct ori indirect, în scopul îndeplinirii contractului de achiziţie publică, cu persoane fizice sau juridice care au fost implicate în procesul de verificare/evaluare a solicitărilor de participare/ofertelor depuse în cadrul unei proceduri de atribuire ori angajaţi/foşti angajaţi ai Autoritatii contractante sau ai furnizorului de servicii de achiziţie implicat în procedura de atribuire cu care Autoritatea contractanta/furnizorul de servicii de achiziţie implicat în procedura de atribuire a încetat relaţiile contractuale ulterior atribuirii contractului de achiziţie publică, pe parcursul unei perioade de cel puţin 12 luni de la încheierea contractului, sub sancţiunea rezoluţiunii ori rezilierii de drept a prezentului contract. 

· Managementul riscurilor

13.10. – Autoritatea contractanta isi rezerva dreptul de a recupera de la Furnizor orice prejudicii care vor fi generate de intarzierile cauzate, de erorile/lipsa de profesionalism/superficialitatea indeplinirii obligatiilor contractuale, de nerespectarea obligatiilor conform prezentului contract si a legislatiei in vigoare. 

13.11. - Pretul contractului include riscurile generale prezentate la clauza 13.12, iar Furnizorul nu va avea nicio pretentie de orice natura (materiala, financiara, etc.) in cazul aparitiei acestora.

13.12. - (1) Furnizorul va lua toate masurile necesare pentru evitarea/minimizarea/controlul efectelor urmatoarelor riscuri generale identificate si consecintele aferente:

a) Riscul privind imposibilitatea constituirii de catre Furnizor a garantiei de buna executie, in perioada de timp, in forma si in cuantumul mentionate in contract;
b) Riscul ca Furnizorul sa livreze cu intarziere produsul ce formeaza obiectul prezentului contract, sa nu livreze produsul conform specificatiilor din Caietul de sarcini sau sa livreze un produs care sa nu respecte cerintele impuse de legislatia, standardele si reglemetarile aplicabile in Romania, in domeniul obiectului contractului.

(2) In situatiile prevazute la alin. (1), Autoritatea contractanta este indreptatita la aplicarea sanctiunilor mentionate la art. 13.1. din prezentul contract.
13.13. - Riscul ca Autoritatea contractanta, din motive independente de vointa acesteia si care nu se afla sub controlul Autoritatii contractante, sa nu poata asigura resursele financiare atunci plata in timp util a transelor conform clauzelor contractuale sau alocarea financiara este in cuantum insuficient. In acest caz se va urmari elaborarea unei strategii la nivelul C.N.A.I.R. S.A. pentru progamarea si prioritizarea resurselor financiare existente.
14.  Incepere, finalizare, intarzieri, incetare, suspendare

14.1. - (1) Furnizorul are obligatia de a incepe realizarea contractului de la data semnarii acestuia in conformitate cu prevederile art. 7 din prezentul contract.

(2) In cazul in care Furnizorul sufera intarzieri datorate in exclusivitate Autoritatii contractante, partile pot stabili de comun acord, in scris, prelungirea duratei de furnizare a produsului/produselor sau duratei contractului. 

14.2. - (1) Realizarea contractului, inclusiv furnizarea produsului/produselor livrat/livrate trebuie finalizata in termenul contractual sau prelungit de comun acord.

(2) In cazul in care exista:
i. orice motive de intarziere, ce nu se datoreaza Furnizorul; sau 

ii. alte circumstante neobisnuite, susceptibile de a surveni altfel decat prin incalcarea contractului de Furnizor, acesta este indreptatit sa solicite prelungirea perioadei de furnizare a produsului, iar atunci partile vor revizui, de comun acord, perioada de furnizare, fara a fi afectate prevederile referitoare la pretul contractului. 


14.3. - In afara cazului in care Autoritatea contractanta este de acord cu o prelungire a duratei contractului, orice intarziere in indeplinirea contractului da dreptul Autoritatii contractante de a solicita penalitati Furnizorului.
14.4. -  Prezentul contract inceteaza de plin drept:

a) la expirarea duratei pentru care a fost incheiat;

b) la indeplinirea obiectului prezentului contract;

c) la o data anterioara celei pentru care a fost incheiat, prin acordul de vointa al partilor contractante exprimat in scris;

d) prin denuntare unilaterala, conform art. 13.8;

e) in caz de forta majora, conform art. 22.

f) prin rezilierea de drept conform art. 13.4.


14.5. - (1) Suspendarea furnizarii produsului care face obiectul prezentului contract se poate realiza la dispozitia scrisa a Autoritatii contractante. 

(2) Reluarea furnizarii produsului dupa suspendarea in conditiile prevazute la alin. (1) se realizeaza numai la dispozitia scrisa a Autoritatii contractante.

(3) In cazul in care Autoritatea contractanta suspenda executarea contractului de furnizare, durata contractului se va prelungi cu perioada ramasa de executat inaintea suspendarii.
15. Garantia de buna executie a contractului 

15.1. (1) In conformitate cu prevederile art. 39 alin. (1) si alin. (3) din H.G. nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achizitie publica/ acordului-cadru din Legea nr. 98/2016 privind achizitiile publice, cu modificarile si completarile ulterioare, Furnizorul va constitui Garantia de Buna Executie in scopul asigurarii Autoritatii contractante de indeplinirea cantitativa, calitativa si in perioada convenita a contractului si va transmite Autoritatii contractante Garanţia de Bună Execuţie în original, in termen de 5 zile lucratoare de la data semnării Contractului. 
(2) Termenul prevazut la alin. (1) poate fi prelungit, la solicitarea justificată a Furnizorului, fără a depăşi 15 zile de la data semnării contractului de furnizare.
15.2. Furnizorul va constitui (pe cheltuiala sa şi fără a solicita Autoritatii Contractante costurile aferente constituirii şi menţinerii acesteia) o Garanţie de Bună Execuţie pentru executarea corespunzătoare a Contractului, în lei, în cuantum de 10% din Prețul Contractului fără TVA, precum şi în forma integrală inclusa in documentatia de atribuire, fără completări și/sau modificări. 

15.3. Garanţia de Bună Execuţie a unei asocieri sau a unui consorţiu va fi emisă în numele asocierii sau a consorţiului.

15.4. (1) Garanţia de bună execuţie se constituie prin virament bancar sau printr-un instrument de garantare emis în condiţiile legii, astfel:

a) scrisoare de garanţie emisă de o instituţie de credit bancara sau de o institutie financiara nebancara din România sau din alt stat;
b) asigurare de garanţii emisă:

- fie de o societate de asigurări care deţine autorizaţie de funcţionare emisă în România sau într-un alt stat membru al Uniunii Europene şi/sau care este înscrisă în registrele publicate pe site-ul Autorităţii de Supraveghere Financiară, după caz;

- fie de o societate de asigurări dintr-un stat terţ printr-o sucursală autorizată în România de către Autoritatea de Supraveghere Financiară. 

(2) Garantia de buna executie va fi transmisa de Furnizor Autoritatii Contractante in original si va deveni document al contractului.

15.5. Garanţia de Bună Execuţie trebuie sa fie irevocabilă şi trebuie sa prevada că plata Garanţiei de Bună Execuţie se va executa necondiţionat, respectiv la prima cerere a Autoritatii Contractante, pe baza declaraţiei acestuia cu privire la culpa persoanei garantate.
15.6. In situatia in care Garantia de Buna Executie este emisa printr-o asigurare de garantie de catre o societate de asigurari, contractul de asigurare (conditiile de asigurare generale si speciale, polita de asigurare si orice alt document semnat de catre Asigurator si Furnizor) va reglementa strict relatiile dintre Asigurat/Furnizor si Asigurator si nu vor putea fi opozabile Autoritatii contractante. Asigurarea de garantie propriu-zisa emisa in favoarea Autoritatii contractante este singurul document opozabil acesteia.

15.7. Avand in vedere faptul ca asigurarea de garantie va fi emisa in baza unei polite de asigurare semnata exclusiv intre Furnizor si Asigurator, Furnizorul va furniza Autoritatii contractante, in original, in forma letrica, in termen de 5 zile lucratoare de la data semnarii Contractului sau in cazul prevazut la art. 15.1 alin. (2) in termenul convenit de parti fara a depasi 15 zile de la data semnarii Contractului, atat Asigurarea de Garantie, cat si Polita de asigurare in baza careia a fost emisa aceasta, insotita de conditiile de asigurare generale si speciale si orice alt document semnat de catre Asigurator si Furnizor.

15.8. Nerespectarea tuturor condiţiilor prevazute la Articolul 15.6 si Articolul 15.7 va pune Autoritatea Contractantă în situaţia de a nu accepta Garanţia de Bună Execuţie emisă de către o societate de asigurare / institutie de credit / institutie financiara nebancara şi, totodată, Autoritatea Contractantă poate rezilia Contractul si va initia executarea Garantiei de Participare.
15.9. Furnizorul se va asigura că Garanţia de Bună Execuţie este valabilă şi în vigoare, până la îndeplinirea de către Furnizor a tuturor obligațiilor contractuale asumate prin Contract.

15.10. Dacă termenii Garanţiei de Bună Execuţie specifică data de expirare a acesteia, iar Furnizorul nu si-a indeplinit toate obligatiile contractuale asumate prin contract cu 30 de zile înainte de data de expirare a Garanţiei, Furnizorul va prelungi valabilitatea Garanţiei de Bună Execuţie până când obligatiile contractuale vor fi indeplinite. 

15.11. Pe durata derularii Contractului, dacă institutia de credit / societatea de asigurari / institutie financiara nebancara emitentă a Garanţiei de Bună Execuţie pierde autorizarea să emită asemenea garanţii, se va considera că Garanţia de Bună Execuţie îşi pierde valabilitatea şi Furnizorul va avea obligaţia de a constitui o nouă Garanţie de Bună Execuţie (pe cheltuiala sa şi fără a solicita Autorității Contractante costurile aferente constituirii şi menţinerii acesteia) în conformitate cu prevederile Articolului 15. 


Furnizorul va prezenta Autorității Contractante aceasta noua Garantie de Buna Executie in termen de maxim 30 zile lucratoare, de la data notificarii acestuia de catre Autoritatea Contractantă, si/sau de la data notificarii evenimentului anterior enuntat de catre Garant catre Furnizor. 

15.12. In cazul in care Furnizorul nu prezinta noua garantie de buna executie in termenul mentionat la Art. 15.11, in forma, cuantumul si conform prezentelor prevederi contractuale, Autoritatea Contractantă este îndreptățit/ă să rezilieze Contractul fără îndeplinirea niciunei formalități, nefiind necesară nicio notificare, înștiințare sau altă măsura în vederea înștiințării rezilierii Contractului pentru motivul menționat anterior, nefiind necesară, de asemenea, nici o încuviințare sau intervenție în fața vreunei instanțe judecătorești, arbitrale sau de altă natură. 

15.13. a) Pe durata derularii Contractului, dacă institutia de credit / societatea de asigurari / institutia financiara nebancara care a emis Garanţia de Bună Execuţie nu îşi poate respecta angajamentele, Garanţia de Bună Execuţie nu va mai fi validă. Autoritatea Contractanta va notifica Furnizorul pentru a constitui o nouă Garanţie de Buna Executie (pe cheltuiala sa şi fără a solicita Autoritatii Contractante costurile aferente constituirii şi menţinerii acesteia) conform aceloraşi termeni ca cei ai anterioarei garanţii. In cazul în care Furnizorul nu transmite o nouă Garanţie de Bună Execuţie în termen de 30 de zile lucratoare de la data notificării, Autoritatea Contractantă poate rezilia Contractul.

b) Garantia de Buna Executie, constituita conform prevederilor Art. 15.1 si Art. 15.2, este destinata acoperirii eventualelor prejudicii suferite de Autoritatea contractanta in executarea prezentului contract sau in cazul rezilierii contractului din motive imputabile Furnizorului.

c) Scrisoarea de garantie de buna executie, respectiv asigurarea de garantie de buna executie, va fi furnizata sub antetul institutiei de credit/societatii de asigurari/institutiei financiare nebancare emitente. 

15.14. Autoritatea Contractantă are dreptul de a emite pretenţii asupra Garanţiei de Bună Execuţie, oricând pe parcursul derulării Contractului, în limita prejudiciului creat Autoritatii Contractante si care va fi apreciat de catre aceasta,  în cazul în care Furnizorul nu îşi îndeplineşte, îndeplineşte cu întârziere sau nu îndeplineşte corespunzător, din culpa sa, oricare din obligaţiile asumate prin contractul de furnizare. 

15.15. Autoritatea Contractantă are obligatia de a emite pretenţii asupra Garanţiei de Bună Execuţie, oricând pe parcursul derulării Contractului, în oricare dintre cazurile de mai jos:


(a) Dacă în termenii Garanţiei de Bună Execuţie se specifică data de expirare a acesteia, iar Furnizorul nu și-a îndeplinit toate obligațiile contractuale asumate prin Contract până la acea dată,  Autoritatea Contractantă va cere întreaga valoare a Garanţiei de Bună Execuţie înainte de expirarea Garanţiei de Bună Execuţie, în situația în care Furnizorul nu prelungește valabilitatea Garanţiei de Bună Execuţie până când obligațiile contractuale vor fi îndeplinite. 


(b) Autoritatea Contractantă reziliază Contractul potrivit prevederilor legale in vigoare, situatie in care Autoritatea Contractantă poate revendica intreaga valoare a Garantiei de Buna Executie.

15.16. Anterior emiterii unei pretenţii asupra Garanţiei de Bună Execuţie, Autoritatea Contractantă are obligaţia de a notifica pretenţia atât Furnizorului, cât şi emitentului instrumentului de garantare, precizând obligaţiile care nu au fost respectate, precum şi modul de calcul al prejudiciului. 

15.17. De fiecare dată când Garanţia de Bună Execuţie este executată parţial sau total, cu exceptia situatiilor in care Autoritatea Contractantă reziliaza Contractul potrivit prevederilor legale in vigoare sau Furnizorul nu reuşeşte să prelungească valabilitatea Garanţiei de Bună Execuţie, Furnizorul are obligaţia de a reîntregi valoarea Garanţiei de Bună Execuţie în cauză, raportat la restul rămas de prestat, în termen de 15 zile de la data notificării emise de către Autoritatea Contractantă.

15.18. (1) De fiecare data cand, pe parcursul derularii Contractului, Preţul Contractului este modificat, Furnizorul are obligaţia de a modifica valoarea Garanţiei de Bună Execuţie în corelaţie cu noul Preț al Contactului, în termen de 15 zile de la modificare.

(2) In situatia in care este necesara prelungirea valabilitatii Garanţiei de Bună Execuţie, Furnizorul este obligat, la solicitarea expresa a Autoritatii Contractante, sa prelungeasca valabilitatea acesteia, in termen de 5 zile lucratoare de la data notificarii Autoritatii Contractante in acest sens.

15.19. Autoritatea Contractantă are obligatia de a elibera/restitui Furnizorului cuantumul Garantiei de Bună Execuţie  in conformitate cu prevederile art.  1542 alin. (1) din Legea nr. 98/2016, cu modificarile si completarile ulterioare, sub conditia indeplinirii de catre Furnizor a obligatiilor asumate prin contract, daca Autoritatea contractanta nu a ridicat pana la acea data pretentii asupra ei.
15.20. În cazul în care, pe parcursul perioadei de derulare a contractului, Furnizorul își modifică denumirea, acesta are obligația de a prezenta, în maxim 10 zile de la semnarea Actului Aditional în care este consemnată modificarea denumirii Furnizorului, amendamentele aferente tuturor garantiilor din Contract. În cazul în care Furnizorul nu-și îndeplinește aceasta obligație, Autoritatea Contractantă are dreptul, fără nicio notificare prealabilă sau demers suplimentar, de a executa garanțiile în cauză, garanții pentru care Furnizorul nu a prezentat amendamentele necesare și totodată, de a rezilia Contractul fără necesitatea notificării prealabile a Furnizorului.

15.21. In situatia neîndeplinirii obligatiilor privind prelungirea /completarea/ reîntregirea/amendarea Garantiei de Buna Executie în interiorul termenelor mentionate la Articolul 15.10, Articolul 15.11, Articolul 15.13, Articolul 15.17, Articolul 15.18 si Articolul 15.20, Autoritatea Contractantă este indreptatit/ă să aplice penalităţi în valoare de 0,05%/zi de intarziere din valoarea Garantiei de Buna Executie, pentru fiecare zi de întârziere după expirarea termenelor mentionate la Articolul 15.10, Articolul 15.11, Articolul 15.13, Articolul 15.17, Articolul 15.18 si Articolul 15.20 şi până la data prelungirii/completării/reîntregirii acesteia, si/sau sa rezilieze contractul potrivit prevederilor legale in vigoare si/sau sa execute integral Garantia de Buna Executie.


   15.22. Garantia de buna executie a contractului este distincta de garantia produselor.
16.  Livrarea produselor si transportul acestora
            16.1. – (1) Livrarea fiecarui produs se realizeaza de catre Furnizor la Agentiile de Control si Incasare din punctele de trecere a frontierei, conform Anexei nr. 1 la Caietul de Sarcini.   
(2) Livrarea echipamentelor, parte componenta a sistemului de cantarire, se realizeaza conform prevederilor din Caietul de sarcini si vor fi insotite de:
-aviz de insotire a marfii;

-declaratie conformitate de la Furnizor respectiv producator, in limba romana, din care sa reiasa ca produsele sunt originale, conforme cu cerintele tehnice din Caietul de Sarcini si Fisa tehnica a produsului (original sau copie legalizata in limba romana), iar data de fabricatie a componentelor furnizate nu este mai mare de 12 luni;

-certificat de calitate emis de producator (original sau copie legalizata, in limba romana);

-fisa/manual cu instructiuni de utilizare, in limba romana.
(3) Produsul furnizat în baza Contractului va respecta standardele/condiţiile tehnice prezentate de către Contractant în propunerea sa tehnică, elaborata în conformitate cu cerinţele din Caietul de Sarcini. 
(4) Livrarea se va realiza conform prevederilor Caietului de Sarcini. La livrare se va intocmi o Nota de receptie cantitativa.
16.2. - Furnizorul va preda Autoritatii contractante documentele care însoţesc Produsele, astfel cum acestea sunt enumerate in Caietul de sarcini la capitolul 4 - Documentatii ce trebuiesc furnizate Autoritatii Contractante in legatura cu echipamentele parte componenta a sistemului, respectiv:

· Fisa tehnica a celulelor de cantarire ce se oferteaza si vor fi livrate;

· Fisa tehnica a componentelor propuse pentru modernizarea sistemului; 

· Descrierea detaliata a solutiei oferite, inclusiv modul de functionare a acesteia;

   16.3. - Transportul echipamentelor se face cu mijloace de transport care sa nu permita deterioararea componentelor pe timpul transportului. 
(2) Toata activitatea de transport a Produselor va fi efectuata de catre Furnizor, pe cheltuiala sa. Echipamentele vor fi asigurate împotriva pierderii sau deteriorării intervenite pe parcursul transportului şi cauzate de orice factor extern.
(3) Furnizorul are obligaţia de a furniza echipamentele ambalate pentru ca acestea să facă faţă, fără limitare, la manipularea dură din timpul transportului, tranzitului şi expunerii la temperaturi extreme, la soare şi la precipitaţiile care ar putea să apară în timpul transportului și depozitării în aer liber, în aşa fel încât să ajungă în bună stare la destinaţia finală.

(4) Furnizorul este responsabil pentru livrarea în termenul agreat al echipamentelor şi se consideră că a luat în considerare toate dificultăţile pe care le-ar putea întâmpina în acest sens şi nu va invoca nici un motiv de întârziere sau costuri suplimentare.

16.4. - (1) Autoritatea contractanta are dreptul de a notifica imediat Furnizorului, in scris, orice plangere sau reclamatie ce apare in timpul derularii contractului.

(2) La primirea unei astfel de notificari, Furnizorul are obligatia de a remedia orice deficienta in conformitate cu prevederile art. 11.5. fara costuri suplimentare pentru Autoritatea contractanta.

           16.5. - Prevederile clauzelor 16.1-16.4. nu îl vor absolvi pe Furnizor de obligaţia asumării garanţiilor sau de alte obligaţii prevăzute în contract.

17. Receptia produselor. Garantia produselor. 
· Receptia produselor

17.1. - (1) Receptia Produselor se realizeaza la locatia in care a fost montat fiecare sistem, pe baza documentelor de livrare prevazute in Caietul de sarcini. 

(2) La receptie Furnizorul va preda Autoritatii contractante:

- Orice soft/aplicatie informatica/coduri sursa, astfel incat Autoritatea contractanta sa ramana cu drepturi depline;

- Manualul de utilizare a sistemului de cantarire;

- Buletinul de verificare Metrologica initial;
- Certificatul de calitate si garantie;

- Procesul verbal in care s-a consemnat instruirea personalului cu privire la modul de utilizare a sistemului de cantarire.

(3) La receptie se vor verifica seriile echipamentelor montate, partile componente ale sistemului de cantarire conform Notei de receptie cantitativa intocmita la livrarea echipamentelor, functionalitatea aplicatiilor si indeplinirea conditiilor din Caietul de sarcini. 

(4) Receptia se finalizeaza prin semnarea documentelor de livrare prevazute in Caietul de sarcini, document al prezentului contract, precum si prin semnarea Procesului verbal de receptie, fara obiectiuni, de catre Autoritatea contractanta.
· Garantia produselor
         17.2. – Perioada de garantie a fiecarui sistem de cantarire este de minim 12 de luni* si va incepe de la data semnarii Procesului Verbal de Receptie calitativa si de punerea in functiune a fiecarui sistem de cantarire. 
Nota*: Numarul de luni (zile) se va completat la semnarea contractului, in functie de numarul de luni (zile) mentionat in oferta depusa de furnizor.
17.3 - Garantia pentru echipamente/piese/componenete hardware este separata de garantia sistemului si este cea acordata de producator, conform prevederilor legale, minim 24 luni de la montare.
18. Masuri de siguranta si securitate in munca. Masuri de aparare impotriva incendiilor

18.1. - Având în vedere faptul că în activitatea desfasurata, Furnizorul lucrează independent cu personal şi mijloace tehnice proprii, va purta întreaga responsabilitate asupra respectării legislaţiei de securitate si sanatate in munca şi aparare impotriva incendiilor. Furnizorul îşi va instrui personalul pentru activităţile desfasurate conform legislaţiei si a instructiunilor proprii. Furnizorul are obligatia de a asigura personalului propriu precum si pentru alti lucratori care desfasoara activitati pentru el, instruirea (toate fazele) privind securitatea si sanatatea in munca si apararea impotriva incendiilor.
18.2. - Furnizorul poartă întreaga răspundere în cazul producerii accidentelor de muncă, evenimentelor şi incidentelor periculoase, îmbolnăvirilor profesionale generate sau produse de echipamentele de muncă utilizate, sau de către lucrătorii săi şi alti lucratori care desfasoara activitati pentru el, în conformitate cu prevederile:

· Legea securitatii si sanatatii in munca nr. 319/2006, a Normelor metodologice de aplicare a Legii nr. 319/2006 aprobate prin H.G. nr. 1425/2006 cu modificarile si completarile ulterioare, 

· prevederile H.G. nr. 300/2006 privind cerintele minime de securitate si sanatate pentru santierele temporare sau mobile.  
18.3. - Personalul Furnizorului este obligat, în toata perioada de derulare a contractului, să respecte pe tot teritoriul Autoritatii contractante, toate prevederile legale cu privire la securitatea si sanatatea in munca şi apararea impotriva incendiilor.
18.4. - Furnizorul poartă întreaga răspundere asupra tratării corecte, din punct de vedere al procedurii legale, a accidentelor de muncă, evenimentelor şi incidentelor periculoase în care sunt implicaţi proprii salariaţi sau alti lucratori care desfasoara activitati pentru Furnizor.
18.5. - In cazul producerii unor accidente de muncă, evenimente sau incidente periculoase în activitatea desfasurata, comunicarea, cercetarea şi înregistrarea accidentului de munca revine părţii contractante unde salariatul implicat are contract de muncă, respectîndu-se toate prevederile legale.


18.6. - Furnizorul are obligatia de a instrui lucratorii proprii precum si alti lucratori care desfasoara activitati pentru el, cu privire la respectarea legislatiei si a normelor de aparare impotriva incendiilor, a riscurilor de incendiu, a modului de actionare in caz de incendiu. Lucratorii Furnizorului sunt obligati sa respecte indicatiile planurilor de protectie impotriva incendiilor, afisate la sediile Autoritatii contractante. Orice eveniment petrecut in timpul derularii contractuale, produs din cauza lucratorilor Furnizorului, va fi inregistrat de Furnizor, conform legislatiei in vigoare.

19.  Amendamente. Clauze de revizuire.
· Amendamente

19.1. - (1) Partile contractante au dreptul, pe durata indeplinirii contractului, de a conveni modificarea clauzelor contractului, prin act aditional, inclusiv in cazul aparitiei unor circumstante care lezeaza interesele comerciale legitime ale acestora si care nu au putut fi prevazute la data incheierii contractului. 

(2) Daca solicitarea de modificare provine de la Furnizor, acesta trebuie sa inregistraze solicitarea la Autoritatea contractanta cu cel putin 30 de zile inainte de data preconizata pentru intrarea in vigoare a Actului Aditional. 
19.2. - Actele Aditionale incheiate nu trebuie sa conduca in niciun caz la alterarea rezultatului procedurii de atribuire, prin anularea sau diminuarea avantajului competitiv pe baza caruia furnizorului a fost declarat castigator in urma finalizarii procedurii de atribuire. 
19.3. - Niciun Act Aditional nu poate fi incheiat retroactiv. 


19.4. - Orice modificare a contractului care nu respecta prevederile prezentului contract si ale legislatiei in vigoare va fi considerata nula de drept.

· Clauze de revizuire


19.5. - Modificarile contractului de furnizare, indiferent daca sunt sau nu evaluabile in bani si indiferent de valoarea acestora, se realizeaza in conformitate cu prevederile Legii nr. 98/2016 si ale H.G. nr. 395/2016.

19.6. - (1) Eventualele modificari nu vor afecta caracterul general al contractului. 

(2) Eventualele modificari, care pot interveni in perioada de derulare a contractului, se refera la urmatoarele clauze contractuale:
a) Partile contractante:

1) din punct de vedere al schimbarii denumirii, al formei societatii, care nu atrag crearea unei persoane juridice noi; 

2) atunci când Furnizorul este înlocuit de un nou Furnizor, in situatia in care drepturile şi obligaţiile Furnizorului iniţial rezultate din contractul de achiziţie publică sunt preluate, ca urmare a unei succesiuni universale sau cu titlu universal în cadrul unui proces de reorganizare, inclusiv prin fuziune, divizare, achizitie sau insolventa , de către un alt operator economic care îndeplineşte criteriile de calificare şi selecţie stabilite iniţial, cu condiţia ca această modificare să nu presupună alte modificări substanţiale ale contractului de achiziţie publică şi să nu se realizeze cu scopul de a eluda aplicarea procedurilor de atribuire prevăzute de legislatia in domeniul achizitiilor publice. Verificarea criteriilor de calificare si selectie stabilite initial se face prin raportare la noul contractant;

          b) Durata contractului sau termenele de livrare a produselor:
         - prelungirea duratei contractului, fara costuri suplimentare pentru Autoritatea Contractanta, in cazul in care termenele stabilite pentru livrarea produselor/durata contractului nu pot/poate fi respectate/a de catre fabricant sau Furnizor, fara a se aduce atingere dreptului Autoritatii Contractante de a aplica penalitati de intarziere;

        - prelungirea termenul/termenele de livrare ale fiecarui sistem precizat in comanda/comenzi se pot modifica printr-un Ordin Administrativ emis de Autoritatea contractanta avand la baza justificarile transmise de Furnizor. 

c) Modalitati de plata si recuperarea creantelor de la Furnizor - in cazul unor eventuale modificari ale legislatiei in domeniul financiar si fiscal.

d) Verificare si receptie - eventualele solicitari suplimentare de documente ce pot surveni din partea celor doua parti contractante; 
           e) Subcontractanti. Terti - in cazul unor eventuale schimbari ale subcontractantilor pe parcursul derularii Contractului si/sau in cazul introducerii de subcontractanti si/sau in cazul exprimarii optiunii acestora de a fi platiti direct de catre Autoritatea contractanta;

19.7. - (1) Orice modificare contractuala generata de aplicarea clauzelor de revizuire de la art. 19.6. punctele a), b) (cu exceptia termenelor de livrare) si e) va face obiectul unui act aditional, iar aplicarea clauzelor de revizuire de la punctul b) (prelungirea termenelor de livrare), c) si d) va face obiectul unui Ordin Administrativ.
(2) Eventualele modificari propuse de Furnizor vor fi transmise Autoritatii contractante cu minim 30 de zile inainte de data intrarii in vigoare a actului aditional si va face obiectul analizei Autoritatii contractante, din punct de vedere al respectarii legislatiei incidente, precum si a oportunitatii modificarii.


19.8. - (1) Orice modificare a contractului de achiziţie publică în cursul perioadei sale de valabilitate altfel decât în cazurile şi condiţiile prevăzute la art. 221 din Legea nr. 98/2016 se realizează prin organizarea unei noi proceduri de atribuire, în conformitate cu dispoziţiile Legii nr. 98/2016.

(2) În situaţia nerespectării dispoziţiilor alin. (1), Autoritatea contractanta are dreptul de a denunţa unilateral contractul de achiziţie publică iniţial. 

20.  Subcontractanti. Terti. (daca este cazul)
· Subcontractanti 
20.1. - Furnizorul are obligatia, in cazul in care subcontracteaza, de a incheia contracte cu subcontractantii desemnati, in aceleasi conditii in care el a semnat contractul cu Autoritatea contractanta cu respectarea prevederilor art. 55 alin. (2) din Legea nr. 98/2016.
20.2. - (1) Furnizorul este pe deplin raspunzator fata de Autoritatea contractanta de modul in care indeplineste contractul. 
(2) Subcontractantul este pe deplin raspunzator fata de Furnizor de modul in care isi indeplineste partea sa din contract. 
20.3. - Furnizorul va raspunde pentru actele si faptele subcontractantilor sai si ale expertilor, agentilor, salariatilor acestora, ca si cum ar fi actele sau faptele Furnizorului, ale expertilor, agentilor sau salariatilor acestuia. Aprobarea de catre Autoritatea contractanta a subcontractarii oricarei parti a contractului de furnizare sau a angajarii de catre Furnizor a unor subcontractanti pentru desfasurarea activitatilor care fac obiectul prezentului contract nu va elibera Furnizorul de niciuna dintre obligatiile sale asumate prin prezentul contract si nu va diminua raspunderea sa in ceea ce priveste modul de indeplinire a prezentului contract de furnizare.
20.4. - (1) Înlocuirea/implicarea subcontractanţilor de către Furnizor în perioada de implementare a contractului se realizează cu acordul Autoritatii contractante. 
(2) Orice schimbare a subcontractantului fara aprobarea prealabila si exprimata in scris a Autoritatii contractante sau orice incredintare a activitatilor de catre subcontractant unei terte parti, fara aprobarea prealabila si exprimata in scris a Autoritatii contractante, va fi considerata o incalcare a prezentului contract de furnizare.
20.5. - In cazul in care Furnizorul inlocuieste un subcontractant fara aprobarea prealabila si acordata in scris de catre Autoritatea contractanta, Furnizorul va fi obligat la plata unei sume reprezentand 2% din pretul contractului pentru fiecare subcontractant schimbat fara aprobarea Autoritatii contractante. Furnizorul are obligatia de a plati aceasta suma Autoritatii contractamte in termen de 30 de zile de la solicitarea Autoritatii contractante.

20.6. - 
(1) Autoritatea contractanta efectueaza plati catre subcontractanti, in cadrul prezentului contract,  in conformitate cu prevederile Legii nr. 98/2016 si ale H.G. nr. 395/2016.

(2) Autoritatea contractanta efectuează plăţi corespunzătoare părţii/părţilor din contract îndeplinite de către subcontractanţii propuşi în ofertă, dacă aceştia solicită, pentru serviciile sau produsele prestate/furnizate contractantului potrivit contractului dintre contractant şi subcontractant în conformitate cu dispoziţiile legale aplicabile, atunci când natura contractului permite acest lucru şi dacă subcontractanţii propuşi  şi-au exprimat opţiunea în acest sens.

(3) În sensul alin. (2), subcontractorii îşi vor exprima la momentul încheierii contractului de achiziţie publică sau la momentul introducerii acestora în contractul de achiziţie publică, după caz, opţiunea de a fi plătiţi direct de către Autoritatea contractanta. Autoritatea contractanta efectuează plăţile directe către subcontractanţii agreaţi doar atunci când prestaţia acestora este confirmată prin documente agreate de toate cele 3 părţi, respectiv Autoritata contractanta, Furnizor şi subcontractant sau de Autoritatea contractanta şi subcontractant atunci când, în mod nejustificat, Furnizorul blochează confirmarea executării obligaţiilor asumate de subcontractant.

(4) Atunci când un subcontractant îşi exprimă opţiunea de a fi plătit direct, Furnizorul va transfera obligaţiile de plată către subcontractant/subcontractanţi pentru partea/părţile din contract aferentă/aferente acestuia/acestora, iar Autoritatea contractanta va efectua plata catre subcontractant/subcontractanti în momentul în care a fost confirmată îndeplinirea obligaţiilor asumate prin contractul de subcontractare, în conformitate cu prevederile alin. (3).

(5) Autoritatea contractanta are obligaţia de a solicita, la încheierea contractului de achiziţie publică sau atunci când se introduc noi subcontractanţi, prezentarea contractelor încheiate între Furnizor şi subcontractant/subcontractanţi nominalizaţi în ofertă sau declaraţi ulterior, astfel încât activităţile ce revin acestora, precum şi sumele aferente prestaţiilor, să fie cuprinse în contractul de achiziţie publică.
(6) Contractele prezentate conform prevederilor alin. (5) trebuie să fie în concordanţă cu oferta şi se vor constitui în anexe la contractul de achiziţie publică.
(7) Dispoziţiile prevăzute la art. 20.6 alin. (1) - (6) nu diminuează răspunderea Furnizorului în ceea ce priveşte modul de îndeplinire a contractului de achiziţie publică. 
20.7. - (1) Furnizorul are obligatia de a transmite Autoritatii contractante, in termen de 10 zile de la semnarea contractului/data introducerii de noi subcontractanti, dupa caz, o declaratie prin care acesta va cesiona creantele aferente partii din contractul de furnizare indeplinita de subcontractanti, catre acestia, precizand, totodata, faptul ca aceste creante vor fi achitate de catre Autoritatea contractanta, direct catre subcontractanti.
(2) In vederea determinarii valorii creanţei, Autoritatea contractanta va avea in vedere serviciile prestate/lucrarile executate de subcontractant, luand in considerare informatiile cuprinse de Furnizor in oferta sa cu privire la  denumirea subcontractanţilor şi datele de contact ale acestora, partea/părţile din contract care urmează a fi îndeplinite de către aceştia, valoarea la care se ridică partea/părţile respective, precum şi acordul subcontractanţilor cu privire la aceste aspecte.  

20.8. - (1) Înlocuirea/implicarea subcontractanţilor de către Furnizor în perioada de implementare a contractului poate interveni în următoarele situaţii:


a) înlocuirea subcontractanţilor nominalizaţi în ofertă şi ale căror activităţi au fost indicate în ofertă ca fiind realizate de subcontractanţi,


b) declararea unor noi subcontractanţi ulterior semnării contractului de achiziţie publică în condiţiile în care serviciile ce urmează a fi subcontractate au fost prevăzute în ofertă fără a se indica iniţial opţiunea subcontractării acestora,


c) renunţarea/retragerea subcontractanţilor din contractul de achiziţie publică. 

(2) In cazul prevazut la alin. (1), Autoritatea contractanta va solicita Furnizorului transmiterea contractelor incheiate de acesta si subcontractantii declarati ulterior, acestea trebuind sa contina cel putin urmatoarele elemente:


a) activitatile ce urmeaza a fi subcontractate;


b) numele, datele de contact, reprezentantii legali ai noilor subcontractanti;


c) valoarea aferenta prestatiilor executate de catre noii subcontractanti. 
(3) In cazul prevazut la alin. (1), noii subcontractanti ai Furnizorului au obligatia de a transmite Autoritatii contractante o declaratie pe propria raspundere prin care acestia declara in mod explicit si fara echivoc, ca isi asuma respectarea prevederilor Caietului de sarcini si a propunerii tehnice depuse de catre Furnizor, documente ale prezentului contract de furnizare, aferenta activitatii supuse subcontractarii.
(4) Contractele prevazute la alin. (2) si declaratiile mentionate la alin. (3) vor fi prezentate de Furnizor cu cel putin 15 zile inainte de momentul inceperii executarii lucrarilor/prestarii serviciilor de catre noii subcontractanti. 

20.9. - (1) In situatiile prevazute la art. 20.8. alin. (1), noii subcontractanti au obligaţia de a transmite certificatele şi alte documente necesare pentru verificarea inexistenţei unor situaţii de excludere şi a resurselor/capabilităţilor corespunzătoare părţilor de implicare în contractul de achiziţie publică. 
(2) Situatia prevazuta la art. 20.8. alin. (1) lit. a) nu reprezinta modificare substantiala, asa cum aceasta este definita la art. 221 din Legea nr. 98/2016. 
(3) In situatia prevazuta la art. 20.8. alin. (1) lit. a), valoarea aferentă activităţilor subcontractate va fi cel mult egală cu valoarea declarată în cadrul ofertei ca fiind subcontractată, la care se poate adăuga numai ajustarea preţurilor existente în contract, daca ajustarea se acorda. 
(4) In situatia prevazuta la art. 20.8. alin. (1) lit. a), obiectul noului contract de subcontractare nu trebuie să modifice obiectul contractului de subcontractare anterior. 

(5) Obiectul şi valoarea noului contract de subcontractare nu vor conţine lucrările executate/serviciile prestate de către subcontractantul iniţial şi nici valoarea aferentă acestora. 

20.10. - (1) In situatia prevazuta la art. 20.8. alin. (1) lit. b), Furnizorul are dreptul de a implica noi subcontractanţi pe durata executării contractului, cu condiţia ca nominalizarea acestora să nu reprezinte o modificare substanţială a contractului de achiziţie publică în condiţiile art. 221 din Legea nr. 98/2016. 
(2) Situatia prevazuta la art. 20.8 alin. (1) lit. b) nu reprezinta o modificare substantiala aşa cum este aceasta definită la art. 221 din Legea nr. 98/2016, dacă se îndeplinesc următoarele condiţii cumulative:


a) introducerea unui nou subcontractant nu are impact asupra îndeplinirii criteriilor de calificare/selecţie sau în privinţa aplicării criteriului de atribuire raportat la momentul evaluării ofertelor;


b) introducerea unui nou subcontractant nu modifică preţul contractului dintre autoritatea contractantă şi contractant;


c) introducerea unui nou subcontractant este strict necesară pentru îndeplinirea contractului de achiziţie publică;


d) prin introducerea unui nou subcontractant nu este schimbat caracterul general al obiectului contractului de achiziţie publică, fapt ce presupune că scopul contractului, precum şi indicatorii principali ce caracterizează rezultatul respectivului contract rămân nemodificaţi. 

20.11. - În situaţia prevăzută la art. 20.8. alin. (1) lit. c), în cazul în care un contract de subcontractare este denunţat unilateral/reziliat de către una din părţi, Furnizorul are obligaţia de a prelua partea/părţile din contract aferente activităţii subcontractate sau de a înlocui acest subcontractant cu un nou subcontractant în condiţiile art. 20.8. alin. (1) lit. a). 
20.12. - (1) Furnizorul are obligaţia de a notifica Autoritatii contractante, pe durata contractului de achiziţie publică, orice modificări ale informaţiilor referitoare la numele, datele de contact si reprezentantii legali ai subcontractantilor sai implicati in executarea contractului de achizitie publica.
(2) Furnizorul are dreptul de a implica noi subcontractanţi, pe durata executării contractului de achiziţie publică, cu condiţia ca nominalizarea acestora să nu reprezinte o modificare substanţială a contractului de achiziţie publică, în condiţiile art. 221 din Legea nr. 98/2016.

(3) În situaţia prevăzută la alin. (1), Furnizorul va transmite Autoritatii contractante informaţiile referitoare la numele, datele de contact si reprezentantii legali ai subcontractantilor sai implicati in executarea contractului de achizitie publica, prevăzute la art. 219 alin. (1) din Legea nr. 98/2016, şi va obţine acordul Autoritatii contractante privind eventualii noi subcontractanţi implicaţi ulterior în executarea contractului.

(4) Atunci când înlocuirea sau introducerea unor noi subcontractanţi are loc după atribuirea contractului, aceştia transmit certificatele şi alte documente necesare pentru verificarea inexistenţei unor situaţii de excludere şi a resurselor/capabilităţilor corespunzătoare părţii lor de implicare în contractul care urmează să fie îndeplinit. 

20.13. -  În scopul unei informări complete, Autoritatea contractanta are dreptul de a extinde aplicarea obligaţiilor prevăzute la art. 219 din Legea nr. 98/2016, respectiv ale art. 20.12 din prezentul contract, cu privire la subcontractanţii subcontractanţilor contractantului sau subcontractanţii aflaţi pe niveluri subsecvente ale lanţului de subcontractare. 
· Terti (daca este cazul)

20.14. - (1) In cazul in care Furnizorul intampina dificultati sau este in imposibilitatea derularii contractului de furnizare pentru partea de contract pentru care a primit sustinere din partea tertului sustinator ................................, acesta are obligatia de a notifica Autoritatea contractanta, in scris, in termen de 15 zile de la data la care constata acest fapt.

(2) In cazul in care Furnizorul nu notifica Autoritatea contractanta cu privire la faptul ca intampina dificultati sau se afla in imposibilitatea derularii contractului de furnizare, Autoritatea contractanta are dreptul de a stabili daca Furnizorul intampina dificultati sau se afla in imposibilitatea derularii contractului pentru partea de contract pentru care a primit sustinere din partea tertului. 

(3) Autoritatea contractanta are dreptul de a notifica tertul sustinator cu privire la faptul ca Furnizorul intampina dificultati sau este in imposibilitatea derularii contractului pentru partea de contract pentru care a primit sustinere din partea tertului sustinator ..................... si ca tertul este chemat sa duca la indeplinire contractul sau acea parte a contractului ce face obiectul Angajamentului ferm de sustinere.

(4) In cazul in care Furnizorul intampina dificultati sau este in imposibilitatea derularii contractului pentru partea de contract pentru care a primit sustinere din partea tertului sustinator ................................, tertul sustinator se obliga sa asigure indeplinirea completa si reglementara a obligatiilor contractuale prin implicarea sa directa pentru acea parte a contractului pentru care Furnizorul a primit sustinere din partea tertului sustinator. In acest sens, Autoritatea contractanta, tertul sustinator ................................ si/sau Furnizorul, pot incheia un Act Aditional la contractul de furnizare sau o intelegere scrisa prin care acestea convin, fara a fi limitative, urmatoarele:


- tertul sustinator .................................. va duce la indeplinire contractul de furnizare sau acea parte a contractului ce face obiectul Angajamentului ferm de sustinere si


- prevederile contractului incheiat intre Furnizor si Autoritatea contractanta vor deveni aplicabile tertului sustinator.

(5) Tertul sustinator are obligatia de a se mobiliza in termen de 20 de zile de la data semnarii Actului Aditional la contractul de furnizare sau al intelegerii scrise in forma autentica si de a prelua si a duce la indeplinire contractul sau acea parte a contractului ce face obiectul Angajamentului ferm de sustinere.


20.15. – Autoritatea contractanta va urmari orice pretentie la daune pe care Furnizor ar putea sa o aiba impotriva tertului sustinator pentru nerespectarea obligatiilor asumate prin angajamentul ferm de sustinere. Tertul sustinator raspunde pentru prejudiciile cauzate Autoritatii contractante ca urmare a nerespectarii obligatiilor prevazute in angajamentul ferm de sustinere, acesta din urma avand posibilitatea de actiune directa impotriva tertului sustinator.


In cazul in care Furnizorul se afla in imposibilitatea derularii contractului si Autoritatea contractanta solicita tertului sustinator indeplinirea obligatiilor contractuale asumate de catre Furnizor, iar tertul sustinator nu si le indeplineste, atunci orice pretentie la daune pe care Furnizorul o va avea impotriva tertului sustinator pentru nerespectarea obligatiilor asumate prin angajamentul ferm de sustinere va fi cesionata de catre Furnizor catre Autoritatea contractanta cu titlu de garantie.


20.16. - În cazul în care Furnizorul a demonstrat îndeplinirea criteriilor referitoare la situaţia economică şi financiară invocând susţinerea unui/unor terţ/terţi, Autoritatea contractanta solicită ca Furnizorul şi terţul/terţii susţinător/susţinători să răspundă în mod solidar pentru executarea contractului de achiziţie publică. Răspunderea solidară a terţului/terţilor susţinător/ susţinători se va angaja sub condiţia neîndeplinirii de către acesta/aceştia a obligaţiilor de susţinere asumate prin angajament. - 

 20.17. - (1) În cazul în care Furnizorul întâmpină dificultăţi pe parcursul executării contractului de furnizare, iar susţinerea acordată de unul sau mai mulţi terţi vizează îndeplinirea criteriilor referitoare la situaţia economică şi financiară şi/sau capacitatea tehnică şi profesională, Autoritatea contractanta va solicita Furnizorului ca prin actul încheiat cu terţul/terţii susţinător(i) să garanteze materializarea aspectelor ce fac obiectul respectivului angajament ferm.

(2) Autoritatea contractanta are dreptul de a urmări orice pretenţie la daune pe care Furnizorul ar putea să o aibă împotriva terţului/terţilor susţinător/susţinători pentru nerespectarea obligaţiilor asumate prin angajamentul ferm, cum ar fi, dar fără a se limita la, printr-o cesiune a drepturilor Furnizorului către Autoritatea contractanta, cu titlu de garanţie. 

21. Reorganizarea persoanei juridice

21.1. - In cazul in care Furnizorul se reorganizeaza prin fuziune, divizare sau transformare, preluarea contractului de catre persoana juridica succesoare se va face numai in conditiile indeplinirii de catre acesta cel putin a criteriilor de calificare/selectie stabilite in cadrul procedurii de atribuire a prezentului contract de furnizare.


22.  Forta majora si cazul fortuit
22.1. - Forta majora este constatata de o autoritate competenta.

22.2. - Forta majora exonereaza partile contractante de indeplinirea obligatiilor asumate prin prezentul contract, pe toata perioada in care acesta actioneaza.

22.3. - Indeplinirea contractului va fi suspendata in perioada de actiune a fortei majore, dar fara a prejudicia drepturile ce li se cuveneau partilor pana la aparitia acesteia.

22.4. - Partea contractanta care invoca forta majora are obligatia de a notifica celeilalte parti, imediat si in mod complet, producerea acesteia si sa ia orice masuri care ii stau la dispozitie in vederea limitarii consecintelor.

22.5. - Daca forta majora actioneaza o perioada mai mare de 10 zile, fiecare parte va avea dreptul sa notifice celeilalte parti incetarea de plin drept a prezentului contract, fara ca vreuna din parti sa poata pretinde celeilalte daune-interese.
22.6. - Daca, potrivit legii, Furnizorul este exonerat de raspundere contractuala pentru un caz fortuit, el este, de asemenea, exonerat si in caz de forta majora.


23.  Limba care guverneaza contractul 

23.1. - Limba care guverneaza contractul este limba romana.

24.  Solutionarea litigiilor

24.1. – Autoritatea ccontractanta si Furnizorul vor depune toate eforturile pentru a rezolva pe cale amiabila, prin tratative directe, orice neintelegere sau disputa care se poate ivi intre ei in cadrul sau in legatura cu indeplinirea contractului.

24.2. - (1) Procesele şi cererile privind acordarea despăgubirilor pentru repararea prejudiciilor cauzate în cadrul procedurii de atribuire, precum şi cele privind executarea, anularea, nulitatea, rezoluţiunea, rezilierea sau denunţarea unilaterală a contractelor se soluţionează în primă instanţă, de urgenţă şi cu precădere, de către secţia de contencios administrativ şi fiscal a tribunalului în circumscripţia căruia se află sediul Autoritatii contractante sau în circumscripţia căruia are sediul social/domiciliul reclamantul, prin completuri specializate în achiziţii publice.
(2) Litigiile şi cererile care decurg din executarea contractelor administrative şi cele care decurg din rezilierea, rezoluţiunea, denunţarea unilaterală sau încetarea anticipată a contractelor de achiziţie publică din motive independente de autoritatea contractantă se soluţionează în primă instanţă, de urgenţă şi cu precădere, de către secția de contencios administrativ și fiscal a tribunalului în circumscripţia căruia se află sediul Autoritatii contractante sau în circumscripţia în care îşi are sediul social/domiciliul reclamantul.

 (3) Actiunile prevazute la alin. (1) si alin. (2) se pot introduce si la instantele de la locul incheierii contractului, daca in acest loc functioneaza o unitate care apartine Autoritatii contractante.

24.3. - Pe perioada solutionării litigiului, Furnizorul este obligat să continue să-şi îndeplinească obligaţiile contractuale, astfel cum au fost stabilite prin Contractul de Furnizare. În situaţia nerespectării prezentei obligaţii, Autoritatea Contractanta este îndreptăţita la despăgubiri în valoare de 0,5%/zi din Pretul Contractului pentru neexecutarea obligaţiilor contractuale, aceste sume urmând a fi reţinute din plata ce urmează a fi efectuată sau din garanţia de bună execuţie.


25.  Evaluarea performantei Furnizorului
25.1. – (1) Dupa terminarea perioadei de garantie, C.N.A.I.R. S.A. in calitate de Autoritate contractanta va elibera un Certificat de buna executie. 
(2) Ceritificatul de buna executie se va elibera doar la solicitarea Furnizorului. 

26. Legea aplicabila contractului

26.1. - Contractul va fi interpretat conform legilor din Romania.
27. Raportul procedurii 

Având în vedere faptul că potrivit Raportului procedurii de atribuire nr. ..............  :
a) Furnizorul a fost desemnat ofertant câştigător în baza aplicării criteriului de atribuire prevăzut în Documentatia de atribuire: oferta cea mai avantajoasă din punct de vedere economic - cel mai bun raport calitate - pret (....% propunere financiară şi ....% propunere tehnică) utilizandu-se în acest sens un algoritm de punctare a fiecărui factor de evaluare aşa cum a fost prevăzut în Documentaţia de Atribuire; 

b) Furnizorul a fost desemnat ofertant câştigător în următoarele condiţii: ....................... (se vor completa la semnarea Contractului: factorii de evaluare, punctajele aferente fiecărui factor, obţinute conform Raportului procedurii de atribuire nr. ........., Anexa/Anexele .............. la Contract, în care sunt incluse elementele care au stat la baza obţinerii punctajelor);
Pentru a nu altera rezultatul procedurii de atribuire aferente prezentului contract, eventuala modificare a elementelor mai sus menţionate pe parcursul derulării contractului nu va conduce la obţinerea unui punctaj inferior celui precizat în contract şi în Raportul procedurii de atribuire.  

28. Dispozitii finale
28.1. – (1) Furnizorul are obligatia de a transmite Autoritatii Contractante, pentru acesta/subcontractantii /tertii acestuia, actualizarea datelor si informatiilor privind beneficiarul real (in conformitate cu prevederile Legii nr. 129/2019 pentru prevenirea şi combaterea spălării banilor şi finanţării terorismului, precum şi pentru modificarea şi completarea unor acte normative), de fiecare data cand are loc o modificare a acestora, pe durata intregului contract.

(2) In cazul in care, pe parcursul derularii contractului de furnizare, in structura actionariatului Furnizorului/subcontractantilor/tertilor intervin modificari, prin includerea in actionariat a unei entitati juridice straine, Furnizorul are obligatia de a transmite Autoritatii Contractante Declaratia privind beneficiarii reali care trebuie sa contina datele acelor entitati ce au o participare de peste 25%, pana la identificarea persoanei fizice ce detine partile sociale ale acestora (cel putin numele, prenumele si data nasterii), in conformitate cu prevederile Legii nr. 129/11.06.2019 pentru prevenirea si combaterea spalarii banilor si finantarii terorismului cu modificarile si completarile ulterioare. 

(3) In vederea respectarii prevederilor de la alin. (2), Furnizorul are obligatia de a transmite Autoritatii Contractante Dovada transmiterii documentului privind Beneficiarul real de catre Furnizor/ Subcontractanti/ Terti sustinatori la Oficiul National al Registrului Comertului (ONRC), conform cadrului legal incident. Entitatile straine din componenta Furnizorului/subcontractantilor/tertilor vor transmite Furnizorului dovada efectuarii demersurilor echivalente, conform legislatiei incidente din tara de origine a acestora, urmand ca Furnizorul sa transmita Autoritatii Contractante aceste documente, in termen de maxim 30 de zile de la primirea acestora.
28.2. - Semnand acest contract, partile isi asuma fiecare riscul de eroare cu privire la intelegerea oricarei prevederi din contract.

28.3. - Prin semnarea contractului, Partile confirma faptul ca acesta reflecta in mod deplin intreaga vointa a acestora cu privire la obiectul contractului, prevaleaza fata de orice intelegeri, inscrisuri sau negocieri care au avut loc intre parti inainte de semnarea acestuia, precum si faptul ca nu exista niciun fel de elemente secundare legate de contract si intelegerea dintre Parti care sa nu fi fost reflectate in contract.

28.5. - Daca una sau o parte din prevederile prezentului contract este sau devine nelegala, fara valoare sau neaplicabila, aceasta nu va afecta celelalte prevederi, care vor ramane valabile si aplicabile in masura maxima permisa de lege. Clauzele nule sunt inlocuite cu dispozitiile legale aplicabile.

28.5. - Partile cunosc si garanteaza in virtutea prevederilor Legii nr. 72/2013 privind masurile pentru combaterea intarzierii in executarea obligatiilor de plata a unor sume de bani rezultand din contracte incheiate intre profesionisti si intre acestia si autoritati contractante, in special ale art. 12-15 din lege, si ale Ordonantei nr. 13/2011 privind dobanda legala remuneratorie si penalizatoare pentru obligatii banesti, precum si pentru reglementarea unor masuri financiar-fiscale in domeniul bancar, ca relatiile contractuale dintre parti se desfasoara pe principii de buna credinta si cu respectarea acestor dispozitii legale, intelegand ca nicio clauza a contractului nu este abuziva prin prisma dispozitiilor legale enuntate.


28.6. - In situatia in care Furnizorul este o Asociere, Autoritatea contractanta solicita tuturor membrilor Asocierii să răspundă în mod solidar pentru executarea contractului de achiziţie publică. 
Drept pentru care, Părțile au încheiat prezentul Contract azi, [data încheierii Contractului] _______________, în Bucuresti, în 3 (trei) exemplare.

